Document ID: 32010R0879

KOMISIJAS REGULA (ES) Nr. 879/2010
(2010. gada 6. oktobris),
ar ko groza Regulu (EK) Nr. 554/2008 attiecībā uz barības piedevas 6-fitāze (Quantum Phytase) minimālo saturu dējējvistām paredzētajā barībā
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
tā kā:
(1)
Ar Komisijas 2008. gada 17. jūnija Regulu (EK) Nr. 554/2008 par atļauju izmantot 6-fitāzi (EC 3.1.3.26) (Quantum Phytase) kā dzīvnieku barības piedevu (2) ir uz 10 gadiem atļauts lietot 6-fitāzi (EC 3.1.3.26) (Quantum Phytase) kā barības piedevu gaļas cāļiem, dējējvistām, gaļas pīlēm, gaļas tītariem un atšķirtiem sivēniem.
(2)
Saskaņā ar Regulas (EK) Nr. 1831/2003 13. panta 3. punktu atļaujas turētājs ir iesniedzis pieteikumu, kurā pieprasa mainīt atļaujas nosacījumus minētajai barības piedevai dējējvistām, samazinot 6-fitāzes (EC 3.1.3.26) (Quantum Phytase) minimālo ieteicamo devu no 2 000 FTU/kg līdz 250 FTU/kg. Minētajam pieteikumam bija pievienoti attiecīgie dati, kas pamato izmaiņu prasību.
(3)
Eiropas Pārtikas nekaitīguma iestāde 2010. gada 10. marta atzinumā secināja, ka piedeva 6-fitāze (EC 3.1.3.26) (Quantum Phytase) ir iedarbīga uz dējējvistām, izmantojot pieprasīto minimālo devu 250 FTU/kg kompleksās barības (3).
(4)
Regulas (EK) Nr. 1831/2003 5. panta nosacījumi ir izpildīti.
(5)
Tāpēc attiecīgi jāgroza Regula (EK) Nr. 554/2008.
(6)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 554/2008 pielikumu aizstāj ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 6. oktobrī

Labels: 0
17
6